OpenLLM-France/wikimedia huggingface dataset:
# Xavier Nieto Prieto

Xavier Nieto Prieto (Madrid, 1948) és un arqueòleg especialitzat en l'estudi de les restes de naufragis. És autor de la Primera Carta Arqueològica Subaquàtica de Catalunya.
Llicenciat en Prehistòria i Història Antiga a la UAB el 1973, on va obtenir un doctorat el 1991. Va fer la seva primera excavació subaquàtica el 1981. Va dirigir el Centre d'Arqueologia Subaquàtica de Catalunya de Girona del 1981 al 2010, i el Museu Nacional d'Arqueologia Subaquàtica de Cartagena fins al 2013. Ha estat professor de la UB del 1998 al 2010 i el 2015 va començar a dirigir el màster en Arqueologia Nàutica i Subaquàtica de la Universitat de Cadis.
El 2016 havia participat en més de 30 excavacions arqueològiques subaquàtiques en diversos països mediterranis i a Haití i era autor d'un centenar de publicacions. Ha participat en diversos congressos i conferències. Pertany a la comissió de la UNESCO per la Protecció del Patrimoni Cultural Subaquàtic i ha participat de diversos comitès internacionals amb el mateix objectiu. El 2023, va rebre el reconeixement del Govern de Catalunya amb la Creu de Sant Jordi.

## Referències

* 1 2 3 4 Barcelona, UAB-Universitat Autònoma de. «Xavier Nieto inaugura el curso en la Facultad de Filosofía y Letras» (en castellà). [Consulta: 10 juny 2023].
* ↑ Nieto Prieto, Francisco Xavier; Raurich i Santaló, Xim «La carta arqueològica subaquàtica de Catalunya: recerca i gestió». Tribuna d' arqueologia, 1995, 1997, pàg. 21–38. ISSN: 1130-7781.
* ↑ «Entrevista a Xavier Nieto, arqueólogo subacuático» (en castellà). Cubasub, 24-09-2021. Arxivat de l'original el 2023-06-10. [Consulta: 10 juny 2023].
* ↑ Lucas, Ángeles «Buscadores de historia sumergida» (en castellà). El País [Madrid], 24-06-2015. ISSN: 1134-6582.
* ↑ «Xavier Nieto: «Si queremos saber lo que somos, tenemos que saber lo que fuimos»» (en castellà), 13-12-2016. [Consulta: 10 juny 2023].
* ↑ Unate, Equipo. «Xavier Nieto Prieto será el encargado de impartir la segunda conferencia dentro de la Cátedra Abierta del Historiador José Luis Casado Soto» (en castellà), 08-11-2017. [Consulta: 10 juny 2023].
* ↑ «Jordi Cuixart, Antoni Miró, Jaume Sisa, Agustí Villaronga i Sopa de Cabra, guardonats amb la Creu de Sant Jordi». VilaWeb, 25-04-2023. [Consulta: 25 abril 2023].
# AFE

AFE té els següents significats:
* Armand de Fluvià i Escorsa, genealogista i heraldista català
* Associació de Futbolistes Espanyols, sindicat de futbolistes professionals d'Espanya
* Associació Fonogràfica Espanyola, associació de la indústria discogràfica d'Espanya
* Associació de Fires Espanyoles, associació dels organitzadors de fires d'Espanya
* Administración de Ferrocarriles del Estado, empresa pública encarregada dels ferrocarrils a l'Uruguai
* Assemblea dels Francesos de l'Estranger, òrgan representatiu dels francesos residents fora de França
* Associação Ferroviária de Esportes, club de futbol de l'estat de São Paulo, al Brasil
* Asia for Educators, programa d'elaboració de recursos didàctics sobre l'Àsia de la Universitat de Colúmbia
* Embòlia amniòtica (del seu nom en anglès Amniotic Fluid Embolism), complicació del part causada pel pas de líquid amniòtic a la sang de la mare
* Augment del flux expiatori, tècnica de fisioteràpia respiratòria
* afe també és el codi ISO 639-3 de l'utugwang-irungene-afrike, llengua parlada a Nigèria
# Aligot de Hawaii

L'aligot de Hawaii, també anomenat 'io, en hawaià, (Buteo solitarius) és una espècie d'ocell de la família dels accipítrids (Accipitridae). Habita boscos poc densos de les illes orientals de les illes Hawaii, a Hawaii i en petit nombre a Kauai, Oahu i Maui. El seu estat de conservació es considera gairebé amenaçat.

## Referències

* ↑ «Aligot de Hawaii». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 285. ISBN 978-84-16728-37-4.
* ↑ BirdLife International. «Hawaiian Hawk. Buteo solitarius» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Església de Sant Francesc d'Assís (Aigües)

L'església parroquial de Sant Francesc d'Assís és un monument de la localitat d'Aigües, a la comarca de l'Alacantí.
El temple és parròquia des de l'any 1755. Compta amb una nau d'aqueix segle mentre que la torre va ser reconstruïda després de la Guerra Civil espanyola
Al seu interior hi destaca el retaule denominat "Visió de Porciúncula", obra atribuïda a Antoni de Villanueva i datada cap a l'any 1770. Està format de dues peces de 3 x 6 metres i va ser donat a la parròquia per la marquesa del Bosch.

## Referències

* ↑ "Sis institucions s'unixen per restaurar el retaule del XVIII de l'església d'Aigües"

## Enllaços externs

* Imatges de l'església
# Anella de les Gavarres

L'anella de les Gavarres és un projecte endegat per la Generalitat de Catalunya que té la intenció de crear una gran autovia que vagi de la sortida de Maçanet de la Selva (l'autopista AP-7 E-15 ) fins a Girona passant per les localitats de la Costa Brava. L'Anella inclou el desdoblament de les carreteres C-35 des de Maçanet de la Selva, C-65 , C-31 i C-66 fins a Girona.

## Trams
### Trams construïts

* Tram Maçanet de la Selva - Platja d'Aro
* Tram Palamós - Palafrugell
* Tram Platja d'Aro - Palamós

### Trams per construir o en estudi

* Tram Palafrugell - Corçà
* Tram Variant de la Bisbal d'Empordà
* Tram Corçà - Flaçà
** De 5,5 quilòmetres, s'aprofitarà la carretera actual per dur a terme el desdoblament, excepte al seu pas pel terme municipal de la Pera. En aquest tram, de dos quilòmetres, s'estudiaran dues alternatives i se seleccionarà com a més òptima l'alternativa que eviti l'afectació en una gasolinera.
* Tram Flaçà - Medinyà
** De 8,3 quilòmetres, els estudis analitzen dues alternatives. Per al tram entre Flaçà i Celrà, proposaran el mateix corredor de pas, incloent-hi la formació d'una variant a Bordils.
       A partir de Celrà, les alternatives plantegen dos traçats molt diferenciats:
          Opció 1 Una alternativa considera el corredor de pas de l'actual C-66 per dur a terme el desdoblament, passant pel Congost, que finalitza a Campdorà.
          Opció 2 L'altra opció deixa el corredor de l'actual C-66 i es desplaça cap al nord per travessar el riu Ter a prop de Medinyà i enllaçar amb la futura autovia A-2 . Aquesta és l'alternativa considerada com a més òptima ja que suposa un impacte ambiental menor, ja que no afecta l'entorn del riu Ter. Com a estructures, el projecte inclou la construcció d'un pont de 800 metres de longitud sobre la llera del Ter. L'enllaç amb l' A-2 inclou un viaducte, de 185 metres, sobre l'autovia i l' AP-7 E-15 .

## Referències

* ↑ Eix Maçanet de la Selva - Platja d'Aro
* ↑ Inaugurat avui el desdoblament de la C-31 entre Platja d'Aro i Palamós
* ↑ Tram Platja d'Aro - Palamós

## Enllaços externs

* Notícia del Diari el Punt (23 d'agost del 2007)
* Notícia de la Variant de la Bisbal al Diari el Punt (30 d'agost del 2009)
# Eucariogènesi viral

L'eucariogènesi viral és una hipòtesi proposada per Philip Bell el 2001 segons la qual el nucli cel·lular dels eucariotes va evolucionar a partir d'un virus ADN de grans dimensions en un Mycoplasma, de manera semblant a la teoria endosimbiòtica. És una teoria que ha guanyat adeptes a mesura que s'han anat descobrint grans virus com el Mimivirus.
Hi ha un nombre de preceptes d'aquesta teoria que són possibles. Per exemple, un virus helicoidal amb una envolta lipídica té certa semblança amb un nucli cel·lular molt simplificat, semblant a un cromosoma envoltat d'una membrana lipídica. Per considerar lògica la seqüència, el virus ADN hauria de convertir-se en el centre genètic i prendre el control de l'arqueu o bacteri. En comptes de replicar-se i destruir la cèl·lula, hi romandria a dins. Així, en posseir el virus la maquinària molecular, podria esdevenir-ne un nucli primitiu. A través del procés de mitosi i citocinesi, el virus hauria segrestat la cèl·lula sencera, assegurant-se així la supervivència dels seus gens d'una manera molt favorable.

## Referències

* Bell, Philip John Livingstone. «Viral Eukaryogenesis: Was the Ancestor of the Nucleus a Complex DNA Virus?» Journal of Molecular Evolution, 53 (3), setembre de 2001, pàg. 251–256
# AFU

AFU té els següents significats:
* Radioaficionat (del seu nom en alemany Amateurfunk), persona no professional que s'interessa per la comunicació per ràdio
* afu també és el codi ISO 639-3 de l'awutu, llengua parlada pels awutus de Ghana
# Estornell cellut

L'estornell cellut (Enodes erythrophris) és un ocell de la família dels estúrnids (Sturnidae) i única espècie del gènere Enodes Temminck, 1839. És endèmic de l'illa de Sulawesi. Els seus hàbitats són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ «Estornell cellut». Cercaterm. TERMCAT, Centre de Terminologia. Rev. 20/01/2022(català)
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 677. ISBN 978-84-16728-37-4.
* ↑ BirdLife International. «Fiery-browed Starling. Enodes erythrophrisa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Eucroïta

L'eucroïta és un mineral de la classe dels arsenats. Va ser descoberta l'any 1823 en forma de cristalls incrustats en esquists amb mica associat a olivina, i anomenada així per August Breithaupt, del grec eu, bo, i jroma, color, en al·lusió al bell color que presenta.

## Característiques

És un rar arsenat de coure que apareix sempre com a mineral de formació secundària, amb fórmula Cu₂(AsO₄)(OH)·3H₂O. Cristal·litza en el sistema ortoròmbic, formant habitualment cristalls prismàtics curts d'aparença holoèdrica. Rarament forma cristalls tabulars més gruixuts.
Segons la classificació de Nickel-Strunz, l'eucroïta pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació

L'eucroïta pot trobar-se en la zona d'oxidació d'alguns jaciments hidrotermals d'altres minerals del coure, i és per això que sol trobar associada a minerals com ara: olivina, strashimirita, atzurita o malaquita. Pot formar-se per pseudomorfisme a partir de l'olivina. Acostuma a formar druses, amb creixement cristal·lí omplint completament cavitats de cristalls ben formats.

## Referències

* ↑ «Euchroite» (en anglès). Mindat. [Consulta: 16 juliol 2014].
# Eufònia de Jamaica

L'eufònia de Jamaica (Euphonia jamaica) és un ocell de la família dels fringíl·lids (Fringillidae).

## Hàbitat i distribució

Habita el bosc obert i matolls de Jamaica.

## Referències

* ↑ «Eufònia de Jamaica». Cercaterm. TERMCAT, Centre de Terminologia. Rev. 10/04/2022(català)
# Eufònia de coroneta groga

L'eufònia de coroneta groga (Euphonia luteicapilla) és un ocell de la família dels fringíl·lids (Fringillidae).

## Hàbitat i distribució

Habita garrigues àrides, sabana, vegetació secundària i bosc obert a les terres baixes de Nicaragua oriental, Costa Rica i Panamà.

## Referències

* ↑ «Eufònia de coroneta groga». Cercaterm. TERMCAT, Centre de Terminologia. Rev. 10/04/2022(català)
# Eufònia de gorja porpra

L'eufònia de gorja porpra (Euphonia chlorotica) és un ocell de la família dels fringíl·lids (Fringillidae).

## Hàbitat i distribució

Habita la selva pluvial, bosc de ribera, vegetació secundària, manglars, sabana i matolls a les terres baixes de l'est de Colòmbia, sud de Veneçuela i Guaiana, cap al sud, a través de l'est de l'Equador, est del Perú, Bolívia i Brasil fins Paraguai, Uruguai i centre de l'Argentina.

## Referències

* ↑ «Eufònia de gorja porpra». Cercaterm. TERMCAT, Centre de Terminologia. Rev. 10/04/2022(català)
# Eufònia de matollar

L'eufònia de matollar (Euphonia affinis) és una espècie d'ocell passeriforme de Mèxic i Amèrica Central. Encara que classificada dins de la família Thraupidae, es debat sobre la seva possible pertinença a Fringillidae.

## Referències

* ↑ «Eufònia de matollar». Cercaterm. TERMCAT, Centre de Terminologia. Rev. 10/04/2022(català)
# Eufònia de ventre castany

L'eufònia de ventre castany (Euphonia pectoralis) és un ocell de la família dels fringíl·lids (Fringillidae).

## Hàbitat i distribució

Habita boscos, clars i vegetació secundària de les terres baixes del sud-est del Brasil, sud-est de Paraguai i nord-est de l'Argentina.

## Referències

* ↑ «Eufònia de ventre castany». Cercaterm. TERMCAT, Centre de Terminologia. Rev. 10/04/2022(català)
# Eufònia plúmbia

L'eufònia plúmbia (Euphonia plumbea) és un ocell de la família dels fringíl·lids (Fringillidae).

## Hàbitat i distribució

Habita boscos i matolls de les terres baixes del sud de Veneçuela, Guyana, Surinam i nord del Brasil.

## Referències

* ↑ «Eufònia plúmbia». Cercaterm. TERMCAT, Centre de Terminologia. Rev. 10/04/2022(català)
# Aligot de l'Himàlaia

L'aligot de l'Himàlaia (Buteo refectus; syn: Buteo burmanicus) és una espècie d'ocell de la família dels accipítrids (Accipitridae), sovint considerada una subespècie de Buteo buteo. Habita boscos i terrenys oberts de l'Himàlaia i l'oest de la Xina. El seu estat de conservació es considera de risc mínim.

## Referències

* ↑ «Aligot de l'Himàlaia». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 286. ISBN 978-84-16728-37-4.
* ↑ BirdLife International. «Himalayan Buzzard. Buteo refectus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Església de Sant Jaume (Barcelona)

L'església de Sant Jaume era un temple de Barcelona, actualment desaparegut.
Hi ha referències de l'antic temple als anys 985 i 1021, i el 1057 ja consta com a parròquia. El 1146 hi ha constància d'una nova consagració. La tradició afirmava que havia estat fundada pel mateix Sant Jaume, ja que s'aixecava al lloc on ell havia estat predicant. Se situava a la plaça de Sant Jaume, a tocar de la Casa de la Ciutat. L'absis era on avui hi ha l'ala esquerra de la façana nova.
L'últim temple era una església gòtica d'una nau, amb un porxo de cinc arcs (semblant al conservat de Sant Antoni Abat) que s'obrien a la plaça, i dos que s'obrien al carrer de la Ciutat. Havia estat renovat el 1388, i alguns dels capitells se'n van salvar i avui, al MNAC, pot veure's una reconstrucció de part del porxo, que va ser el lloc de reunió del Consell de Cent fins que no se'n va construir una seu estable i, després, en algunes ocasions especials.
Les voltes de l'església i el porxo tenien pintures de Francesc Tramulles, amb una representació de la batalla de Clavijo. La façana estava coronada per una barana calada, amb gàrgoles. El campanar se situava al costat de la nau, prop de l'absis.
No queda gairebé res del seu mobiliari. El retaule renaixentista, amb escultures de Martín Díaz de Liatzasolo i policromia de Pere Nunyes i Enric Fernandes (1536-1546), va ser reemplaçat al segle XVIII per un de Nicolau Travé, del qual se'n conserva la traça, dibuixos i alguna fotografia. Tenia sòcol, columnes, arquitrau i un cos alt amb una fornícula, i tres imatges principals amb Sant Jaume, Sant Pere i Sant Pau.
El 1823 va ser enderrocada per tal d'ampliar l'actual plaça de Sant Jaume. La parròquia va ser traslladada a l'església de Santa Mònica, juntament amb el retaule. El 1835, la parròquia es va tornar a traslladar a l'antiga església de la Trinitat. Llavors, el retaule va ser venut a l'església parroquial de Cardedeu, on va ser-hi fins que el 1936 va ser cremat als esvalots de l'inici de la Guerra Civil espanyola. Només en resta un fragment amb els sants Esteve i Caterina, avui al Museu Diocesà de Barcelona.

## Referències

* ↑ Aulestia Pijoan, Antoni. Barcelona: Ressenya histórica, 1878, p. 15.
* ↑ Almerich, Lluís; Sellarés, Luis Almerich. Història dels carrers de la Barcelona vella: guia sentimental. Editorial Millà, 1949, p. 80.
# Angarà Superior

L'Angarà Superior (rus: Верхняя Ангара, Vérkhniaia Angarà; buriat: Дээдэ Ангар: Deede Angar) és un riu de Sibèria al nord del llac Baikal. Té una llargada de 320 quilòmetres a través de la República dels Buriats i desembocant al llac. És en part navegable. El Ferrocarril Baikal-Amur transcorre un llarg tros seguint el costat nord del riu des del Baikal fins prop de Novi Uoian quan el creua. Més endavant, prop de Iantxukan torna a acostar-s'hi durant uns quilòmetres.

## Vegeu també

* Angarà (inferior)

## Referències

* ↑ Vall del riu a Wikimapia

## Enllaços externs

* " Encyclopædia Britannica, 9th ed., Vol. II. Nova York: Charles Scribner's Sons, 1878. «Upper and Lower Angara» ",, 9è ed., Vol., Nova York: Charles Scribner Fills, 1878, p. .
# Aworded

L'Angry Words, anteriorment conegut com a Apalabrados i actualment com a Aworded, és un videojoc d'entreteniment dissenyat per a telèfons intel·ligents i tauletes, per a les plataformes Android i iOS, i també per a la xarxa social Facebook. Compta amb uns sis milions d'usuaris a tot el món, el 80% d'ells residents a l'Estat espanyol, i més de set milions de baixades.
La mecànica del joc és molt similar al joc de tauler Scrabble, però l'Angry Words només permet partides de 2 jugadors, 1 contra 1. L'objectiu del joc és acumular més punts que l'adversari al final de la partida. Els punts s'aconsegueixen col·locant, en torns consecutius, mots sobre el tauler, formant una graella, de manera que els mots nous enllacin amb els mots jugats en torns anteriors.
El videojoc està disponible en diversos idiomes: català, anglès, castellà, italià, francès, alemany, suec, holandès i portuguès (entre d'altres). Els jugadors poden jugar en qualsevol idioma, sense importar l'idioma que utilitzen en el seu dispositiu. A Catalunya, el primer idioma utilitzat és el castellà, seguit del català, el francès i l'italià.
Així mateix, els diccionaris per a cada idioma es basen en els diccionaris oberts, amb la possibilitat que l'usuari suggereixi més paraules per afegir-hi. En el cas de la llengua catalana, està basat en el Diccionari informatitzat de l'Scrabble en català, de Joan Montané.
El joc permet interacció entre usuaris a través d'un xat i de tocs d'avís.

## Referències

* ↑ «"Apalabrados está arrasando en España"» (en castellà). El Confidencial, 05-10-2012. Arxivat de l'original el 2012-11-27. [Consulta: 21 novembre 2012].
* ↑ «Los creadores del popular «Apalabrados» lanzan un nuevo juego de palabras» (en castellà). ABC.es, 07-11-2012.
* ↑ «Información del juego» (en castellà). Idiomas disponibles.
* 1 2 Parreño Mont, David. «Emparaulats amb el català». Bits Catalans, 25-06-2012. Arxivat de l'original el 2013-07-17. [Consulta: 13 gener 2013].
* ↑ «"Apalabrados", el joc que causa furor». TV3.cat, 17-04-2012.
* ↑ «Jugant amb la llengua». RAC1, 05-04-2012. [Consulta: 26 juny 2013].
* ↑ «Aparaulats en català en Google Play». Google. [Consulta: 28 desembre 2017].

## Enllaços externs

* Web oficial del videojoc
* Apalabrados.cat, web que permet cerques de mots per patró i anagrames
# AGH

AGH té els següents significats:
* Universitat de Ciència i Tecnologia AGH (de l'acrònim en polonès Akademia Górniczo-Hutnicza), universitat pública amb seu a Cracòvia, a Polònia
* Cambra dels Diputats de Berlín (del seu nom en alemany AbGeordnetenHaus), parlament de l'Estat de Berlín, a Alemanya
* Art Gallery of Hamilton, galeria d'art de la ciutat de Hamilton (Ontario), al Canadà
* Agh també és l'abreviatura de l'ameghinita, mineral de la classe dels borats
# Estornell cuafí

L'estornell cuafí (Lamprotornis acuticaudus) és una espècie d'ocell de la família dels estúrnids (Sturnidae). Habita sabanes i boscos tropicals i subtropicals de frondoses secs de l'Àfrica central. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «estornell cuafí». Diccionari dels ocells del món. TERMCAT. [Consulta: 29 agost 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 676. ISBN 978-84-16728-37-4.
* ↑ BirdLife International. «Sharp-tailed Starling. Lamprotornis acuticaudus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].